《四月十三日寇临吾邑，谢铁珊拒敌而死，诗以挽之》
清代·汪怡甲

谢公出处最超然，与世无争证佛缘。寇势突来谁拒敌，忠怀愤发独披坚。

那愁白骨千秋暴，祇把丹心一点悬。从此芳名流后世，阎君祠里媲前贤。

作者简介：字韵清，诸生。尝与同里吴鸿甲等结胜云诗社，虽避乱江北，犹吟咏不辍。著有寄云别墅诗草，韵花轩诗草各一卷。